ᱠᱟ.ᱢᱨᱩᱯᱤ ᱯᱟ.ᱨᱥᱤ

ᱠᱟᱹᱨᱩᱯᱤ ᱯᱟᱹᱨᱥᱤ ᱫᱚ ᱢᱤᱫᱴᱮᱱ ᱟᱹᱰᱤ ᱥᱮᱫᱟᱭ ᱨᱮᱭᱟᱜ ᱯᱟᱹᱨᱥᱤ ᱠᱟᱱᱟ, ᱚᱠᱟ ᱫᱚ ᱵᱨᱚᱦᱢᱚᱯᱩᱛᱨᱚ ᱵᱮᱰᱟ ᱥᱮ ᱟᱥᱟᱢ ᱟᱨ ᱠᱚᱭᱮ ᱵᱟᱝᱞᱟ ᱨᱮ ᱨᱚᱲᱚᱜᱚᱜ ᱠᱟᱱ ᱯᱟᱹᱦᱤᱞ ᱟᱨᱡᱚ ᱯᱟᱹᱨᱥᱤ ᱠᱟᱱ᱾ ᱯᱟᱹᱨᱥᱤ ᱥᱟᱬᱮᱥᱤᱭᱟᱹ ᱠᱚ ᱣᱟᱜ ᱞᱮᱠᱟ ᱛᱮ ᱟᱭᱢᱟ ᱥᱟᱢᱟᱝ ᱥᱤᱧᱚᱛ - ᱤᱭᱩᱨᱚᱯᱤᱭᱟᱱ ᱯᱟᱹᱨᱥᱤ ᱠᱚ ᱡᱮᱞᱮᱠᱟ ᱟᱥᱟᱢᱤᱥ ᱯᱟᱹᱨᱥᱤ ᱨᱮᱱᱟᱜ ᱡᱚᱱᱢᱚ ᱫᱟᱛᱟ ᱠᱟᱱᱟ ᱟᱨ ᱚᱠᱛᱮ ᱱᱟᱯᱤᱛ ᱨᱮ ᱚᱱᱟᱭ ᱮᱞᱟᱝ ᱚᱨᱥᱚᱝ ᱟᱠᱟᱫᱟ᱾ ᱱᱚᱣᱟ ᱠᱟᱹᱢᱨᱩᱯ ᱨᱟᱡᱚᱥᱴᱤ ᱨᱮ ᱯᱟᱹᱦᱤᱞ ᱥᱟᱭᱟᱱᱟᱜ ᱥᱮᱨᱢᱟ ᱠᱷᱚᱱ ᱨᱚᱲᱚᱜᱚᱜ ᱠᱟᱱᱟ, ᱛᱮᱦᱮᱧ ᱯᱟᱪᱷᱮ ᱟᱥᱟᱢ ᱟᱨ ᱠᱚᱭᱮ ᱵᱟᱝᱞᱟ ᱨᱮ ᱪᱟᱞᱟᱜ ᱠᱟᱱᱟ᱾

ᱦᱩᱰᱤᱧ ᱯᱟᱹᱨᱥᱤᱠᱚ
ᱠᱟᱹᱢᱨᱩᱯᱤ ᱯᱟᱹᱨᱥᱤ ᱫᱚ ᱯᱚᱱ ᱵᱷᱟᱜᱽ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ : ᱯᱟᱪᱷᱮ ᱠᱟᱹᱢᱨᱩᱯᱤ (ᱵᱚᱨᱯᱮᱴᱟ ᱴᱚᱴᱷᱟ), ᱛᱟᱞᱟ ᱠᱟᱹᱢᱨᱩᱯᱤ (ᱱᱚᱞᱵᱟᱲᱤ ᱴᱚᱴᱷᱟ), ᱠᱚᱭᱮ ᱠᱟᱹᱢᱨᱩᱯᱤ (ᱯᱟᱴᱥᱟᱞᱟ ᱴᱚᱴᱷᱟ) ᱟᱨ ᱫᱟᱠᱷᱤᱱ ᱠᱟᱹᱢᱨᱩᱯᱤ (ᱯᱚᱞᱟᱥᱵᱟᱲᱤ ᱴᱚᱴᱷᱟ)᱾

ᱦᱟᱯᱟᱴᱤᱧ
ᱵᱨᱤᱴᱤᱥ ᱥᱤᱧᱚᱛ ᱚᱠᱛᱮ ᱨᱮ ᱠᱟᱢᱨᱩᱯ ᱨᱮᱭᱟᱜ ᱢᱤᱫ ᱢᱟᱨᱟᱝ ᱦᱤᱥ ᱟᱥᱟᱢ ᱟᱨ ᱵᱮᱝᱜᱚᱞ ᱨᱮᱭᱟᱜ ᱥᱟᱥᱚᱱ ᱞᱟᱹᱜᱤᱫ ᱮᱴᱟᱜ ᱮᱴᱟᱜ ᱡᱤᱞᱟᱹ ᱠᱚᱨᱮ ᱠᱮᱪᱟᱜ ᱦᱩᱭᱮᱱᱟ᱾ ᱵᱟᱹᱭ ᱵᱟᱹᱭ ᱛᱮ ᱢᱤᱫ ᱜᱚᱴᱟᱝ ᱠᱟᱢᱨᱩᱯᱤ ᱯᱟᱹᱨᱥᱤ ᱜᱮ ᱟᱥᱟᱢᱤᱥ ᱟᱨ ᱵᱟᱝᱞᱟ ᱨᱮᱭᱟᱜ ᱦᱩᱰᱤᱧ ᱯᱟᱹᱨᱥᱤ ᱢᱮᱱ ᱛᱮ ᱞᱮᱠᱷᱟᱭᱱᱟ, ᱢᱮᱱ ᱠᱷᱟᱱ ᱱᱚᱣᱟ ᱵᱟᱨᱭᱟ ᱦᱩᱰᱤᱧ ᱯᱟᱹᱨᱥᱤ ᱫᱚ ᱢᱤᱫᱴᱮᱱ ᱠᱟᱹᱢᱨᱩᱯᱤ ᱯᱟᱹᱨᱥᱤ ᱠᱟᱱ ᱜᱮᱭᱟ᱾ ᱛᱮᱦᱮᱧ ᱠᱟᱹᱢᱨᱩᱯᱤ ᱯᱟᱹᱨᱥᱤ ᱫᱚ ᱟᱥᱟᱢᱤᱥ ᱨᱮᱭᱟᱜ ᱦᱩᱰᱤᱧ ᱯᱟᱹᱨᱥᱤ ᱟᱨ ᱵᱟᱝᱞᱟ ᱨᱮᱭᱟᱜ ᱦᱩᱰᱤᱧ ᱯᱟᱹᱨᱥᱤ ᱢᱮᱱ ᱛᱮ ᱵᱟᱨ ᱦᱟᱹᱴᱤᱧ ᱟᱠᱟᱱᱟ᱾

ᱴᱷᱚᱱᱚᱠ ᱛᱮᱫ
ᱡᱚᱛᱚ ᱥᱮᱫᱟᱭ ᱟᱨ ᱛᱟᱞᱱᱟ ᱡᱩᱜᱽ ᱨᱮᱱᱟᱜ ᱟᱥᱟᱢᱤᱥ ᱥᱟᱶᱦᱮᱫ ᱫᱚ ᱠᱟᱹᱢᱨᱩᱯᱤ ᱯᱟᱹᱨᱥᱤ ᱛᱮ ᱚᱞ ᱟᱠᱟᱱᱟ᱾

ᱱᱚᱣᱟ ᱦᱚ ᱧᱮᱞ ᱛᱚᱨᱟᱭ ᱯᱮ
ᱜᱩᱣᱟᱦᱟᱴᱤ
ᱵᱤᱦᱩ
ᱟᱥᱟᱢ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱯᱟᱹᱨᱥᱤ